Kirurg KBC-a Rebro otkrio je za 24sata da je ostavio pacijenta usred operacije i to zato što mu je završila smjena. Nije dovršio posao jer mu, kako je rekao, ne plaćaju prekovremene sate. – Počeo sam tešku operaciju abdomena u 15 sati i operirao sam do 20 sati. Operacija nije bila gotova, no moja je smjena završila. S obzirom na to da mi nitko, po novom, ne plaća rad nakon završetka smjene, napustio sam salu i posao predao kolegi koji je došao u iduću smjenu. Nakon tri sata operaciju je i dovršio – ispričao je kirurg s Rebra.

Da stvar bude još gora, dodao je kako on nije jedini koji je pacijenta ostavio pod anestezijom u sali te da je u posljednja tri tjedna bilo barem nekoliko takvih slučajeva. Jednim dijelom riječ je o revoltu prema Ministarstvu zdravlja. Većina medicinskih stručnjaka ostala je zgrožena na činjenicu da kirurzi napuštaju svoje pacijente usred operacije.

– Takav sustav rada je neodrživ jer liječnici ne popravljaju pacijente, oni nisu automehaničari da u svakom trenutku mogu prekinuti svoj rad – rekao je predsjednik Hrvatske liječničke komore prim. dr. Hrvoje Minigo i dodao da očekuje od Ministarstva da izda naputak bolničkim ravnateljima što činiti u slučajevima smjenskog rada kako više ne bi dolazilo do ovakvih apsurda.

Cijeli članak pročitajte OVDJE.

>> 'Ženama koje žive same ne bih dopustio umjetnu oplodnju'